बायोपिक प्लान कर रहीं प्रोड्यूसर प्रेरणा अरोड़ा, कभी धोखाधड़ी के मामले में हुई थीं गिरफ्तार
PM Narendra Modi Biopic - Bollywood Producer Prerna Arora Speaks About PM Modi And Amitabh Bachchan. रुस्तम और टॉयलेट-एक प्रेम कथा जैसी फिल्में बनाने वाली प्रोड्यूसर प्रेरणा अरोड़ा एक बार फिर से चर्चा में हैं। एक रिपोर्ट के मुताबिक प्रेरणा इन दिनों पीएम मोदी की बायोपिक पर काम कर रही हैं।
रुस्तम और टॉयलेट-एक प्रेम कथा जैसी फिल्में बनाने वाली प्रोड्यूसर प्रेरणा अरोड़ा एक बार फिर से चर्चा में हैं। एक रिपोर्ट के मुताबिक प्रेरणा इन दिनों पीएम मोदी की बायोपिक पर काम कर रही हैं। वो चाहती हैं कि इस फिल्म में मोदी का रोल अमिताभ बच्चन निभाएं।
जूम टीवी को दिए एक इंटरव्यू में प्रेरणा ने कहा कि वो मोदी जी से बड़ा हीरो किसी को नहीं मानती हैं। उन्होंने मोदी को देश का सबसे सक्षम, हैंडसम और डायनेमिक पर्सन बताया। प्रेरणा ने यह भी कहा कि अमिताभ बच्चन, मोदी का रोल प्ले करने के लिए सबसे फिट एक्टर हैं।
प्रेरणा बीते एक साल से बॉलीवुड में कमबैक करने की कोशिश कर रही हैं। उन्होंने 5 साल पहले अपने बैनर क्री-अर्ज को बंद कर दिया था।
मार्वल सुपरहीरोज से भी बड़े हैं मोदी जी
इस इंटरव्यू में प्रेरणा ने कहा, ‘जिस तरह से नरेंद्र मोदी ने पैंडेमिक को हैंडल किया है, वह उन्हें मार्वल के सुपरहीरोज से भी बड़ा बनाता है। इस बायोपिक में मैं उनकी एडमिनिस्ट्रेटिव स्किल्स से लेकर सबकुछ कवर करना चाहती हूं।’
वहीं जब प्रेरणा से विवेक ओबेरॉय स्टारर पीएम मोदी बायोपिक के बारे में पूछा गया तो उन्होंने कहा, ‘मैंने अभी तक वो फिल्म नहीं देखी है पर मैं यह गारंटी देती हूं कि मेरी बायोपिक मोदी जी के साथ फुल जस्टिस करेगी।’
छह फिल्मों के बाद बंद कर दिया था प्रोडक्शन हाउस
प्रेरणा ने 2018 में अपने प्रोडक्शन हाउस क्री-अर्ज को छह फिल्में प्रोड्यूस करने के बाद बंद कर दिया था। एक वक्त था जब वो कई तरह की कंट्रोवर्सीज से घिर गई थीं। फाइनेंशियली भी वो बुरी हालत में थीं।
प्रोड्यूसर विष्णु भगनानी ने लगाया था धोखाधड़ी का आरोप
2018 में मुंबई पुलिस ने धोखाधड़ी के मामले में प्रेरणा के खिलाफ 176 पेज की चार्जशीट फाइल की थी। उन पर 31 करोड़ रुपए की धोखाधड़ी का आरोप लगा था। दिसंबर 2018 में मुंबई पुलिस ने 31 करोड़ रुपए की धोखाधड़ी के मामले में प्रेरणा को गिरफ्तार किया था। एक साल बाद उन्हें रिलीज कर दिया गया था।
राइट्स ना होने के बावजूद लिया था 31 करोड़ रुपए का लोन
फिल्म प्रोड्यूसर विष्णु भगनानी ने उनके खिलाफ शिकायत दर्ज कराई थी। विष्णु का आरोप था कि 2016 से 2018 के बीच प्रेरणा ने क्रि-अर्ज एंटरटेनमेंट प्रोड्क्शन के अपने दो साथियों के साथ मिलकर 31 करोड़ रुपए लोन लिया था। प्रेरणा ने यह लोन केदारनाथ और पैडमैन जैसी फिल्में प्रोड्यूस करने के लिए लिया था।
घर खरीदने के लिए भी लिए थे 9 करोड़ रुपए
हैरानी वाली बात यह थी कि प्रेरणा के पास केदारनाथ के राइट्स थे ही नहीं, इसके बावजूद उन्होंने इस फिल्म के लिए लाेन लिया था। यही नहीं प्रेरणा ने पाली हिल में घर खरीदने के लिए भी वासु से 9 करोड़ रुपए लिए थे। पिछले साल ईडी ने भी प्रेरणा पर मनी लॉन्ड्रिंग का केस रजिस्टर किया था।
मोदी पर बन चुकी हैं कई फिल्में और वेब सीरीज
इससे पहले भी पीएम मोदी पर कई फिल्में और वेब सीरीज बन चुकी हैं। साल 2019 में ‘मोदी:जर्नी ऑफ ए कॉमन मैन’ वेब सीरीज और विवेक ओबेरॉय स्टारर फिल्म ‘पीएम मोदी’ भी रिलीज हुई थी। इसके अलावा भी पीएम पर बेस्ड कई प्रोजेक्ट्स रिलीज हो चुके हैं।